#

#  ΕΛΛΗΝΙΚΗ ΔΗΜΟΚΡΑΤΙΑ

 ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ & ΑΘΛΗΤΙΣΜΟΥ

ΠΕΡΙΦ/ΚΗ Δ/ΝΣΗ Π. & Δ. ΕΚΠΑΙΔΕΥΣΗΣ ΚΕΝΤΡ. ΜΑΚΕΔΟΝΙΑΣ Ηράκλεια 03/11/2023

 ΔΙΕΥΘΥΝΣΗ Α/ΘΜΙΑΣ ΕΚΠ/ΣΗΣ Ν. ΣΕΡΡΩΝ Αριθμ. Πρωτ. Φ. 31 /245

 **1ο 12/Θ ΔΗΜΟΤΙΚΟ ΣΧΟΛΕΙΟ ΗΡΑΚΛΕΙΑΣ**

Ταχ. Δ/νση : Γυμνασιάρχου Αθανασίου Φυλακτού 1

62400 Ηράκλεια Σερρών **Προς: Δ/ΝΣΗ ΑΘ/ΜΙΑΣ ΕΚΠ/ΣΗΣ Ν.ΣΕΡΡΩΝ**

Πληροφορίες : Ταουσάνης Νικόλαος

Τηλέφωνο : 23250 – 22377 Κοιν.: Μ.Μ.Ε. Ν.ΣΕΡΡΩΝ

FAX : 23250 – 22377

e-mail : mail@1dim-irakl.ser.sch.gr

 **ΘΕΜΑ :**  «**Βράβευση του Σχολείου μας σε Διεθνή Διαγωνισμό**»

**7oς Διεθνής Διαγωνισμός-Ποντιακός Ελληνισμός: Μνήμες και όνειρα, Παρελθόν, Παρόν και Μέλλον.**

 Σημαντική διάκριση του **1ου 12/Θ Δημοτικού Σχολείου Ηράκλειας** , **απέσπασε το** **3ο βραβείο** στον 7ο Διεθνή Διαγωνισμό-**Ποντιακός Ελληνισμός: Μνήμες και όνειρα, Παρελθόν, Παρόν και Μέλλον -στην κατηγορία της πρωτοβάθμιας εκπαίδευσης. - Βραβεύτηκε στην αίθουσα Τελετών του Αριστοτελείου Πανεπιστημίου Θεσσαλονίκης την Παρασκευή ο3/11/2023**.

 Υπό την καθοδήγηση της δραστήριας εκπαιδευτικού μας, **κυρίας Κεσισλικλή Αικατερίνης**, οι μαθητές της Γ΄ τάξης του σχολείου μας , με προθυμία και φιλότιμο κατά τη διάρκεια του σχολικού έτους, 2022-23 συμμετείχαν στον **7o Διεθνή Διαγωνισμό** καιπέτυχαν να αποσπάσουν **την Τρίτη θέση** με το παραμύθι **«Ταξίδι στον Πόντο»,** που έγραψαν , με πολύ μεράκι , φαντασία και κατάθεση ψυχής .

 Η ιστορική μνήμη για να επιβιώσει πρέπει να ανασύρει μνήμες και συναισθήματα. Αυτό προσπαθήσαμε να κάνουμε κι εμείς με ένα σχέδιο εργασίας για τον Ποντιακό Ελληνισμό. Μιλήσαμε για τη Γενοκτονία των Ποντίων, παρακολουθήσαμε διάφορα σχετικά ντοκιμαντέρ στο διαδίκτυο ,αναλύσαμε φωτογραφίες και πίνακες ζωγραφικής. Στη συνέχεια και μέσα σε ένα έντονα φορτισμένο συγκινησιακό κλίμα γράψαμε τις σελίδες του παραμυθιού μας .

 Το αποτέλεσμα της δράσης βέβαια , δεν είναι μόνο η τρίτη θέση που αποσπάσαμε στον διαγωνισμό αλλά , η διάθεση των παιδιών μας , για συμμετοχή , για συνεργασία , για έρευνα και δημιουργία .

 Έμαθαν τα παιδιά μας , να δουλεύουν ομαδικά ,να διευρύνουν ορίζοντες , να βάζουν στόχους και να τους πετυχαίνουν.

 Ο 7oς διεθνής -κατά σειρά - μαθητικός διαγωνισμός τελούσε υπό την αιγίδα της Γενικής Γραμματείας Αποδήμου Ελληνισμού  και συνδιοργανώθηκε από την   Διεύθυνση Πρωτοβάθμιας Εκπαίδευσης Σερρών, το Υπουργείο Εσωτερικών (Μακεδονίας-Θράκης) και το Τμήμα Εκπαιδευτικής Ραδιοτηλεόρασης και Ψηφιακών Μέσων του Υ.ΠΑΙ.Θ.   με την υποστήριξη της Έδρας Ποντιακών Σπουδών του Α.Π.Θ. και του Πανελλήνιου Συνδέσμου Ποντίων Εκπαιδευτικών.

 Να ενημερώσουμε ότι στον διαγωνισμό συμμετείχαν  184 σχολικές μονάδες Α/ βάθμιας και Β/βάθμιας εκπαίδευσης, από την Ελλάδα, 30 από την Κύπρο και άλλες 5 από την Αγγλία και τις ΗΠΑ .

